
A.dnotationes  quasdam  examini  vestro 
subjicio  ?  Sodales  spectatissimi ,  de  nonnul¬ 
lis  remediis  ac  methodis,  quibus  identidem, 
uti  mihi  contigit,  in  curatione  teterrimi 
morbi,  quem  profligare  difficillimum  sem- 
per  censuerunt  medici ;  adeo  est  suapte  na¬ 
tura  medelae  impatiens,  medicamque  ar¬ 
tem  saepe  saepius  eludens,  ac  fallens.  Mor¬ 
bus  iste,  qui  civitates  potissimum  perva¬ 
gatur,  quo  frequentiores  sunt,  et  deliciis 
maxime  deditae ;  qui  juvenes  imprimis  af¬ 
fligit  ,  ac  praesertim  foeminas  in  ipso  aeta¬ 
tis  flore,  ingenio,  forma ,  ceterisque  dotibus 
praepollentes ,  is  est,  qui  scrophula  vulgo 
appellatur. 

Duo  sunt  scrophularum  genera,  uti  pri¬ 
dem  docuerunt  medici  fere  omnes :  scrophu¬ 
la  nempe  legitima ;  et  altera,  quam  spu¬ 
riam  vocant,  et  quandoque  secundariam . 

Primum  genus  morbum  sistit  essentia¬ 
lem  , uti  ajunt,  atque  universalem;  alterum 
aegritudo  est  plerumque  localis  ab  acci¬ 
dentalibus  caussis  pendens ,  quae  interdum 

morbos  alios  subsequitur,  atque  iis  conse¬ 
ctarium  fere  est.  Ego  vero  de  primo  tan¬ 
tum  genere  loquar,  de  quo  communis  fuit 
medicorum  sententia  curatu  esse  difficilli¬ 
mum  ;  nam  haereditate  illud  saepe  accipi¬ 
mus,  ac  situm  esse  videtur  in  arcana  qua¬ 
dam  conditione  totius  corporis  jam  inde  a 
conceptione  membris  insita,  propter  quam 
lymphatica  praecipue  vasa,  eorumque  con¬ 
globationes  ,  quas  glandulas  appellant ,  fa¬ 
cillime  stasim  patiuntur,  turgent,  obstruun¬ 
tur,  durescunt,  natura  pedetentim  mutan¬ 
tur,  ac  tum  omnium  oculis  apparent  sub 
forma  ,  quam  scrophularum  dicunt  ,  seu 
strumarum  .*  Porro  quidquid  incommodi  a 
nativitate  nobis  inseritur;  quidquid  inti¬ 
mam  artuum  vasorumque  structuram  pe¬ 
nitus  afficit ;  quidquid  denique  congenitum 
nobis  est,  et  primitus  inditum,  certe  vix 
lieri  potest,  ut  auferatur,  et  radicitus  ex- 
tirpetur. 

Tamen  non  semper  irriti  evadunt  me¬ 
dicorum  conatus :  legimus  enim  apud  no¬ 
strae  artis  patres  ac  proceres  essentiales 
scrophulas  aliquando  esse  persanatas  op¬ 
portuno  remediorum  usu.  Quapropter  vi¬ 
sus  mihi  sum  temeritatis  notam  posse  effu- 

gere ,  si  in  difficillimum  morbum ,  quae  pro¬ 
spero  successu  medicamenta  adhibere  milii 
contigit,  vobiscum  communicarem.  Cete¬ 
rum  non  ego  is  sum,  qui  aliorum  consilia 
detrectem,  aut  respuam.  Vos  igitur  non  tam 
participes  volo  totius  consilii,  quo  scrophu- 
las  persaepe  delendas  sum  aggressus,  quam 
benevolos  meae  methodi  judices,  qui,  si 
quid  erraverim ,  libere  moneant,  si  quid  e- 
mendandum  in  ea  duxerint,  liberaliter  elo¬ 
quantur. 

Duplici  ratione  curatio  scrophularum 
instituenda  est, si  auctores  consulimus.  Alii 
quippe  universali  dumtaxat  methodo  utun¬ 
tur;  et  hanc  aegritudinem  non  in  ea  sede, 
quae  oculis  apparet,  abolendam  censent, 
ibi  appositis  remediis,  immo  in  universo  cor¬ 
pore  expugnandam  iis  medicamentis,  quae 
compagem  totam  pervadunt,  patentesque 
effectus  in  illa  edunt.  Alii  vero,  licet  ab 
universalibus,  vel  internis  remediis  non  o- 
mnino  abhorreant ,  putant  tamen  haud  to- 
pica  esse  negligenda;ac  propterea  ubicum¬ 
que  tumentes  glandulas  deprehendunt,  eo 
medicamina  diversi  generis  admovent;  qui¬ 
bus  facile  sibi  persuadent ,  vel  posse  obstru¬ 
ctiones  paullatim  imminui,  prorsusque  adi- 

mi,  vel  glandulas  ipsas,  jam  nulla  ope  sa¬ 
nandas,  e  corpore  erui  posse,  quin  obstru¬ 
ctiones  aliae ,  stasesque  speciei  ejusdem  ali¬ 
bi  in  posterum  enascantur.  Magna  autem, 
uti  fit,  animorum  contentione  disputantur 
ista  in  scriptis  medicorum,  aliis  alia  defen¬ 
dentibus;  quo  circa,  cum  in  re  summopere 
ancipiti  quid  verius  esset  judicandum  mihi 
non  liqueret ,  experimentorum  judicio  sub¬ 
jiciendam  autumavi  sententiam  meam ;  ac 
propterea  instituenda  duxi  pericula  omni¬ 
gena,  quorum  ope,  quid  fiduciae  in  una¬ 
quaque  methodo  locandum  esset,  daretur 
demum  cognoscere. 

Itaque  universalem  primo  methodum 
adhibendam  sum  ratus,  utpote  quae  potis¬ 
simum  laudabatur  in  libris; ac,  quemadmo¬ 
dum  fit ,  nullius  medicamenti  sum  oblitus 
ex  iis  ,  quae  prae  ceteris  commendantur . 
Verum  si  libere  fateri  debeo,  quaecumque 
observari  contigit ,  inficias  non  ibo ,  incas¬ 
sum  me  eorum  plerisque  usum  esse,  re  pa¬ 
rum  prospere  succedente,  scrophulisque  ple¬ 
rumque  aut  vix  parumper  compressis ,  aut 
iterum  pullulantibus,  aut  nullimode  muta¬ 
tis  . 

Pauca  tantum  remedia  celebritate  sua 


non  omnino  indigna  cognovi ,  videlicet:  ex¬ 
tracta  quaedam  virosa ,  vel  succos  stirpium 
quarundam  concretos,  praesertim  cicutae 
majoris,  tum  chlorureta  barii,  et  calcii  diu, 
conj uncteque,  sed  parce  prudenterque  ad¬ 
hibita.  In  his  tamen  immorari  non  expedit, 
nota  enim  sunt ,  et  omnibus  nostra  hac  ae¬ 
tate  perspecta.  Idcirco  longo  hic  sermone 
vos  non  morabor,  uti  doceam,  quibus  in  ca¬ 
sibus  ita  scrophulas  curaverim,  et  quomodo 
eas  vicerim:  unum  oblivisci  non  debeo,  at¬ 
que  lioc  erit ,  quod  etsi  aliquando  per  haec 
pharmaca  difficillimam  aegritudinem  reve¬ 
ra  compescuerim,  atque  abstulerim,  saepe 
tamen  frustra  laboratum  est,  tempusque, ut 
ajunt,  trivi,  atque  operam  perdidi,  quin  co¬ 
gnoscere  datum  esset,  qui  fieret,  ut  ea  re¬ 
media  ,  quae  alias  efficacissima  perspecta 
fuerant,  tunc  omnino  inutilia  evaderent,  ac 
virtute  omni  carentia.  Quam  ob  rem  fru¬ 
stra  etiam  experimento  plerumque  subje¬ 
ctis  ceteris  aliis  ,  quae  in  neotericorum  li¬ 
bris  maxime  commendantur,  ad  alteram  me¬ 
thodum  me  contuli ,  ad  eam  videlicet ,  qua 
scrophularum,  seu  glandularum  tumentium 
sedes  ipsa  impetitur,  tentanda,  eo  dumtaxat 
consilio,  uti  meis  ipse  oculis  viderem  jure 

ne,  an  injuria  medici  plerique  huic  metho¬ 
do  infensi  sint,  atque  utrum  quidpiam  ex¬ 
cogitari  posset,  quo  ejus  methodi  defectus, 
si  qui  sunt ,  emendare  liceret ,  atque  adi¬ 
mere. 

Porro  antequam  id  aliud  curationis  ge¬ 
nus  aggrederer,  cogitandum  primo  duxi  in 
ea  medicaminum  farragine,  quam  libri  ex¬ 
hibent,  quid  potissimum  esset  eligendum; 
ac  posteaquam  multa  sum  meditatus,  ita 
demum  mecum  ipse  ratiocinatus  sum. 

Quaecumque  glandula  obduruerit,  na¬ 
turamque  suam  sic  mutaverit,  uti  scrophu- 
la,  seu  struma  facta  sit,  non  absurde  con¬ 
siderari  potest  tanquam  abnorme  quidpiam 
corpori  additum,  suis  jam  viribus,  aut  o- 
mnino,aut  maxima  ex  parte  vegetans;  de¬ 
nique  ,  ut  paucis  rem  expediam  tanquam 
extranea  quaedam  stirps,  atque  adeo  quod¬ 
dam  animantis  genus  corporis  texturae  in¬ 
situm,  in  eam  illatum,  atque  ibi  vix  aut 
ne  vix  quidem  universalis  vitae  partem  ha¬ 
bens,  propriaque  jam  fere  virtute  succre¬ 
scens  parasitico  more,  non  sine  vicinarum 
partium  jactura,  totiusque  microcosmi  dis¬ 
crimine  ,  quicum  pugnat  novus  ille  organi¬ 
smus,  haud  vincendus,  nisi  directe  compri- 

rnatur ,  atque  ab  sede ,  quam  occupavit  , 
funditus  radicitusque  exturbetur. 

Propterea  scrophulas  fere  clavis  assimi- 
larem,  ac  verrucis, atque  hydatidibus,  quae 
vegetantia  sunt,  aut  animantia  membris  in¬ 
serta;  neque  huic  sententiae  adversatur  hae- 
reditaria  ea  diathesis,  de  qua  supra  verba 
fecimus.  Potest  enim  in  hoc  sita  esse  dia¬ 
thesis  ejusmodi,  quod  glandulae  nonnullae 
vitio  quodam  primigeniae  structurae  pro¬ 
clives  sint  ad  eam  degenerationem,  propter 
quam  universalem  vitam  dimittunt,  e  jusque 
participes  fieri  desinunt,  et  peculiari  mo¬ 
do  vivere  incipiunt,  sensim  ac  pedetentim 
evanescentibus  iis  veluti  vinculis,  per  quae 
priori  vitae  jungebantur,  prout  novum  pe¬ 
culiare  vivens  systema  evolvitur,  pullulat, 
atque  exeritur .  Subtilia  haec  nonnullis  vi¬ 
debuntur,  atque  a  communi  pathologorum 
ratione  aliquantisper  longinqua ;  verum  non 
aliter  apud  neotericos  clarissimi  nominis 
putantur  oriri  entozoa  pleraque,  non  aliter 
carcinomata ,  non  aliter  degenerantia  mul¬ 
ta  ;  quae  licet  ab  initio  corporis  ipsius  pars 
essent,  et  a  corporis  vita  pendentia,  tamen 
processus  morbosi  vi ,  a  reliquo  systemate 

nerveo  segregata  sunt, aut  omnino,  autma- 

xima  ex  parte;  et  sic  nova  efformaverunt 
individua,  priori  individuo  infesta,  et  cum 
illo  luctantia. 

Nil  mirum  igitur ,  quod  non  raro  col¬ 
luctatio  haec  noceat  admodum  individuo 
priori  ,  ac  potiori ;  nil  mirum  ,  quod  ,  exem¬ 
pli  gratia 5  in  carcinomate  a  lucta  hac  pro¬ 
ficiscatur  diathesis  ipsa  cancerosa  ,  seu  dis¬ 
positio  ad  nova  carcinomata  gignenda;  nil 
denique  mirum,  quod  in  scrophulis  idem 
eveniat .  Nempe  vel  particulae  quaedam 
novi  illius  organismi  ab  illo  emissae  ,  dum 
per  vasorum  communiones  in  circulum  tru¬ 
duntur  p  evadunt  veluti  germina  organismo¬ 
rum  parium;  vel  venefica  quaedam  vis  a 
morboso  organismo  manans  corpus  univer¬ 
sum  laedit; vel  secretio  cujuscumque  gene¬ 
ris  ab  eo  fit,  quae  absorptione,  alio  ve  quo¬ 
libet  modo  circumundique  ducitur,  et  mor¬ 
bi  seminium  secum  fert,  non  facile  compri¬ 
mendum,  vel  delendum. 

Ita  mihi  scrophularum  naturam  defini¬ 
re  visum  est  rationi  consentaneum.  Inde 
porro  methodum  duxi ,  cujus  ope  sum  ra¬ 
tus,  glandulas  ita  aegras  minus  difficulter 
abolitum  iri . 

Tria  censui  medico  peragenda:  primo 

eruendam  cito  tutoque  scrophulam ,  seu 
scrophulas  ,  strumasque ,  ut  organismi  illi 
aboleantur ,  qui  microcosmo  erant  infesti ; 
secundo  agendum  interea,  ut  quod  semi¬ 
nium  ab  iis  organismis,  aut  quae  venefica 
vis  per  corpus  universum  manabat ,  ibique 
diathesim  sic  dictam  scrophulosam  gigne¬ 
bat,  servabat,  acuebat,  exturbetur,  ac  de¬ 
struatur;  tertio  efficiendum,  ut  methodus 
illa ,  per  quam  scrophulae ,  strumaeve  eru¬ 
untur,  minimum  afferat  aegro  incommo¬ 
dum,  minimumque,  quoad  fieri  potest,  do¬ 
lorem,  ne  secus  agentes  irritationes  pericu¬ 
losas  excitemus,  aliaque  mala  eo  magis  ti¬ 
menda,  quo  procliviores  sunt  aegri  hujusce 
generis  ad  glandularum  tumores  sponte  e- 
*  nascentes,  quum  irritationes  hujusmodi  pa¬ 
tiuntur. 

Sequitur  ergo  ab  amputatione  scalpri 
ope  abstinendum ,  aut  eodem  tempore ,  quo 
scalpro  utimur,  alia  etiam  remedia  adhi¬ 
benda  ,  per  quae  duo  illi  effectus  habean¬ 
tur,  de  quibus  secundo,  et  tertio  loco  dis¬ 
seruimus.  Haec  tamen  duo  consequi,  cum 
glandulas  incisione  tollimus ,  visum  est  ad¬ 
modum  difficile .  Nam  praeterquamquod 
ferro  ad  haec  uti  vix  raro  chirurgus  audet, 

aut  valet,  primo  fieri  non  potest, ut  ampu¬ 
tatio  maximum  non  excitet  dolorem ,  nulla 
ratione  compescendum,  ac  summopere  pro¬ 
inde  irritet,  ex  qua  irritatione  vix  est  in 
medici  potestate,  ut  impedimento  sit,  quo¬ 
minus  mala  multa  sequantur:  sunt  enim  ii, 
qui  scrophulis  laborant  summopere,  uti  di¬ 
ximus  ,  irritationum  quarundam  paullo  gra¬ 
viorum  impatientes,  ac  per  eas  proni  ad 
contrahendas  aegritudines  diutinas,  et  dis¬ 
crimine  plenas  .  Ad  haec  accedit ,  quod  si 
scalpelli  ope  glandulae  tollantur,  integra 
adhuc  manente  scrophulosa  diathesi ,  fru¬ 
stra  laboratum  est :  irritatio  enim  illa ,  de 
qua  diximus ,  in  eo  corporis  habitu  fieri  non 
potest,  ut  incommoda  non  afferat,  quae  su¬ 
pra  verebamur ;  nec  facile  possumus  iis  prae¬ 
sto  esse,  posteaquam  orta  sunt.  Incipien¬ 
dum  igitur  esset ,  si  scalpro  admovere  ma¬ 
nus  placeat ,  a  diuturno  remediorum  usu , 
quae  diathesim  illam  compescant,  atque  ir¬ 
ritationis  incommoda  arcere  queant,  cum 
parato  satis  corpore  per  ea  praesidia  glan¬ 
dulae  abscindentur.  Verum  id  consequi  ple¬ 
rumque  non  licet,  praesentibus  enim  atque 
in  microcosmi  compage  hospitantibus  mor¬ 
bosis  scrophularum  seu  strumarum  organi- 

smis  ?  alterum  horum  opus  est ,  ut  contin¬ 
gat;  aut  scrophulae  ipsae,  et  strumae  com¬ 
pescentur,  et  curabuntur,  universali  me¬ 
thodo  adhibita,  dum  eodem  tempore  dia- 
thesis  curabitur ,  et  scalpelli  auxilium  inu¬ 
tile  tunc  evadet ;  aut  universalis  illa  me¬ 
thodus  diathesi  quidem  adversabitur,  non 
autem  scrophulas  ipsas  necare  poterit,  at¬ 
que  in  nihilum  fere  redigere ,  et  tunc  pa¬ 
rum  inde  commodi  obtinebimus :  quidquid 
enim  utilitatis  a  remediorum  virtute  obtine¬ 
retur  ,  evanescet  praesentibus  semper  glan¬ 
dulis  morbosis,  unde  seminium  illud,  de 
quo  locuti  sumus,  ac  venefica  vis  in  circu¬ 
lum  truditur.  Continget  igitur,  quod  rea¬ 
pse  contingit ;  inutilis  plerumque  evadet  u- 
niversalis  ea  curatio,  quae  diathesim  tolle¬ 
re  haud  poterit ,  ni  glandvdas  ipsas  tollat ; 
ac  proinde  cum  ad  scalprum  accedemus, 
necessario  mala  illa  sequentur,  quibus  cu¬ 
ratio  antecedens  impedimento  esse  non  po¬ 
tuit.  Tumentes,  atque  inflammatae  glan¬ 
dulae  summopere  semper  erunt  ad  irrita¬ 
tionem  proclives:  eadem  proclivitas  in  pro¬ 
ximis  etiam  partibus  deprehendetur :  fer¬ 
rum  hinc  adversabuntur :  ferroque  impeti¬ 
tae  abscedent  quidem  a  corpore ,  verum  post 

se  relinquent  omnia  ea  consectaria  ,  quae 
supra  memoravimus . 

Ast  si  ob  allatas  rationes  a  ferro  absti¬ 
nendum  5  ad  quod  demum  praesidium  con¬ 
fugere  opus  erit,  quod  non  aeque  timen¬ 
dum  sit?  Causticis  ne  sine  ullo  discrimine 
adhibitis  utendum  erit  ?  Condemnant  om¬ 
nes,  et  jure  condemnant.  Quis  enim  igno¬ 
rat  dolorem,  atque  irritationem  non  minus 
ab  eorum  usu  enasci, quam  a  scalpro? Quis 
ignorat  diutius  imo  dolere  ,  atque  irritari 
partes,  quibus  caustica  admoventur,  quam 
quae  ferro  semel  abscinduntur  ?  Ab  iis  e- 
tiam  igitur  omnino  cavendum  ?  Hoc  vero  ego 
non  arbitror,  atque  argumenta,  quibus  du¬ 
cor  in  hanc  sententiam,  sunt,  quae  modo 
paucis  exponam. 

Est  ne  factu  admodum  difficile,  ut  in 
tanto  causticorum  apparatu,  quae  mate¬ 
ria  medica  nobis  obfert ,  aliquod  invenia¬ 
tur  ,  cui  virtus  sit  pluribus  modis  agendi : 
primo  leniter,  et  absque  irritatione  gravi 
partes  vivas  erodendi ;  secundo  occidendi 
interim  sensim ,  ac  sine  sensu  organismum 
illum ,  quem  glandula  exhibet ;  tertio  mi¬ 
nuendi  hinc  paullatim,  ac  denique  omnino 
sistendi  scrophulosi  seminii  fluxum,  ac  ve- 

nefieae  virtutis  a  glandula  manantis;  quar¬ 
to  demum  impediendi  propterea,  quominus 
scrophulosa  diathesis  servetur,  ac  per  actio¬ 
nem  quamdam  in  universum  corpus  exer¬ 
citam  ?microcosmum  reddendi  pristinis  con¬ 
ditionibus  ejus  valetudinis ,  quam  norma¬ 
lem  nuncupant?  Certe  si  rem  a  priori,  ut 
ajunt,  consideremus,  nihil  est,  ex  quo  di¬ 
scere  sit,  remedium  aliquod  hac  virtute 
praeditum  inveniri  non  posse .  Contra  plu¬ 
ra  sunt,  quae  contrarium  persuadent. 

Et  re  quidem  vera  in  magna  caustico¬ 
rum  caterva  norunt  omnes  alia  esse ,  quo¬ 
rum  actio  cum  dolore  maximo  consociatur; 
alia  vero,  quae  corpori  admota  minus  do¬ 
lent,  quaecumque  demum  sit  diversa  ho- 
rumce  phaenomenorum  ratio.  Norunt  item 
omnes  plura  esse  remedia  e  stupefacientium 
genere,  quae  causticis  quibuslibet  addita, 
sentiendi  facultatem  in  corpore  obtundunt, 
illudque  reddunt  irritantium,  ac  rodentium 
magis  patiens.  Jure  igitur  affirmavi  inveni¬ 
ri  posse  caustica,  quae  vel  sola,  vel  reme¬ 
diis  aliis  jugata,  et  rodant,  et  parum,  aut 
nihil  incommodi  secum  afferant .  Et  sane , 
his  etiam  posthabitis ,  si  concedimus  glan¬ 
dulas,  posteaquam  scrophulae,  seu  strumae 

factae  sunt,  organismum  efficere  peculia¬ 
rem  jam  a  microcosmo  fere  sejunctum,  ac 
propriis  pene  viribus  viventem,  inde  aperte 
sequitur  posse  igitur  topicis  medicamentis 
adhibitis,  locali  quadam,  ut  ajunt,  actio¬ 
ne  haud  difficulter  interfici,  aut  saltem  ita 
contundi,  ac  reprimi,  ut  deleta  jam  fere  in 
eo  peculiari  vita,  non  amplius  irritetur  per 
caustica,  et  se  se  corrodi  sinat,  quin  exas¬ 
peretur:  proindeque  licebit  jam  eas  glan¬ 
dulas  impetere,  quin  jure  vereamur  mala 
omnia,  de  quibus  antea  sermo  fuit.  At  ea¬ 
dem  ratione  si  quid  valet  ad  eam  virtutem 
exercendam ,  quae  peculiarem  scrophula- 
rum,seu  strumarum  vitam  retundat,  nemo 
non  videt  valere  etiam  debere  ad  gignen¬ 
dos  pares  effectus  in  contiguis  partibus,  qui¬ 
bus  inseruntur  glandulae  morbosae .  Ergo 
in  iis  etiam  partibus  sensibilitas  minuatur, 
oportet,  illaeque  etiam  patientiores  irrita¬ 
tionis  fiant ;  et  in  iis  quoque  minor  evadat 
a  causticis  dolor,  et  cum  dolore  irritatio, 
minusque  irritationis  incommodum .  Ergo 
ne  timendus  quidem  erit  causticorum  usus 
in  contiguas  scrophulis ,  seu  strumis  partes; 
neque  alia  jam  remanebit  timoris  ansa , 
praeter  eam,  quae  scrophulosae  diatheseos 

reliquiae  superstites  dabunt.  Verum  haec 
etiam  ansa  collabatur,  necesse  est.  Nam  si 
caustica  inveniri  possunt,  atque  alia  cau¬ 
sticis  admixta,  quorum  conjuncta  vis  id  ef¬ 
ficiat,  ut  dolor  et  irritatio  vix,  aut  ne  vix 
quidem  tam  in  glandulis,  quam  in  proxi¬ 
mis  partibus  enascantur ;  si  glandulae  ipsae 
interfici,  ut  ita  dicam,  possunt,  antequam 
erodantur,  et  e  corpore  exturbentur;  si  per 
hoc  fieri  potest,  ut  antequam  auferantur  il¬ 
lae,  jam  sistatur  scrophulosi  seminii,  et  ve¬ 
neficae  virtutis  fluxus,  qui  universam  com¬ 
pagem  permeat,  atque  in  ea  scrophulosam 
diathesim  servat,  et  quotidie  auget,  mani¬ 
festum  est  ab  horumce  remediorum  usu  a- 
lium  hunc  effectum  oriturum ,  ut  eodem 
tempore,  quo  glandulae  extirpantur,  scro- 
phulosa  etiam  ea  diathesis  paullatim  immi¬ 
nuatur,  tandemque  aut  omnino  aboleatur, 
aut  ad  ejusmodi  conditionem  deveniat, 
quae  per  communia  ac  potiora  antiscro- 
phulosa  praesidia  intus,  vel  extrinsecus  et 
endermice  *  adhibita  destrui,  aut  saltem 


*  Animadvertendum  est  nonnulla  caustica  haberi , 
quae  etiam  si  extrinsecus  admoveantur, methodi  ender- 

compesci  possit.  Quidquid  igitur  conari  o- 
portebat,  ut  caustica  adhiberi  possent  abs¬ 
que  detrimento  ,  tutoque  cito ,  et  sat  jucun¬ 
de  ,  ad  scrophularum  eradicationem  admo¬ 
verentur,  si  cautionum  earum  non  oblivi¬ 
scamur,  quas  diximus,  jam  factum  erit,  ac 
propterea  non  injuria  dixi  medicum  ratio¬ 
ne  utentem  veterem  eam  sententiam  pleris- 
que  hodie  arridentem  infirmare  posse,  quae 
caustica  in  scrophularum  curatione  con¬ 
demnabat  . 

Porro  placuit,  posteaquam  ratiocinia  id 
suaserunt,  experimento  haec  omnia  subji¬ 
cere  ,  et  quandoquidem  chirurgum  nove¬ 
ram  jamdiu  causticis  utentem  ad  scrophu- 
las  abolendas ,  cum  illo  primum  sermonem 
habui .  Et  sane  is  formulam,  qua  utebatur, 
nulli  hominum  traditam  volebat,  quippe 
qui  sibi  in  animum  induxerat  pulcherri¬ 
mum  se  nosse  arcanum  in  libris  lectum  an¬ 
tiquorum,  tum  a  se,  experientia  docente, 
in  pluribus  emendatum.  Neque  ego,  quod 
ille  fateri  renuebat , scire  sum  conatus:  pla- 


micae  adinstar ,  tamen  virtutem  antiscrophulosam  in  to¬ 
to  corpore  gignunt,  uti  aperte  nobis  comprobavit  expe¬ 
rientia  . 


cuit  tamen  curationes  ejus  propius  nosse . 
Itaque  illi  accessi  aliquantisper  comes  cum 
lectissimo  juvene  Doctore  Petro  Gnudio . 
Quae  autem  meis  ipse  oculis  vidi  paucis 
nunc  communicabo. 

Historias  ipsas  non  recensebo;  longum 
enim  esset.  Sancte  unum  affirmabo  vidisse 
me  trochiscis  admotis  noil  ejusdem  usque 
generis,  verum  diversis  pro  re  nata,  atque 
adeo  duarum,  ut  ille  ajebat,  specierum  cor¬ 
rodi  primum  cutem,  tum  cito  glandulam  se 
se  obferri  vix  aut  ne  vix  quidem  mole  mu¬ 
tatam  ,  jam  tamen  a  suis  nexibus  absce¬ 
dentem,  afficiente  uti  videbatur,  caustico 
glandulam  potius,  quam  partes  contiguas, 
( nam  in  ea  solummodo  chirurgus  trochis¬ 
cos  infigebat)  adeoque  id  efficiente, ut  cor¬ 
pus  illud  extraneum  sine  evidenti  corro¬ 
sione,  excepta  parte  a  trochisco  impetita, 
paullatim  sejungeretur,  suppuratione  dila- 
bentibus  nexibus,  a  microcosmo,  donec  di- 
labebatur  penitus  scrophula  omnino  eruta 
paucis  post  diebus  integra ,  cavitate  reli¬ 
cta,  quae  brevi  impletur,  dum  caro  interim 
quam  citissime  undequaque  germinat,  et 
cicatrice  haud  visu  foeda  tegitur,  atque  ob¬ 
ducitur.  Idem,  quoties  oportebat,  iteraba- 

tur  aliis  in  locis  quibuslibet,  ubi  scrophulas 
videre  erat,  non  adhuc  caustico  impetitas. 
Mirum  autem  fuit  in  hisce  experimentis, 
quod  aeger  interea  paullatim  videbatur  a- 
mittere  universalem  illam  invaletudinem , 
quam  corpus  totum  praeseferebat ,  ceteris- 
que  omnibus  in  melius  mutabatur,  ita  ut 
una  cum  glandulis  pedetentim  medicamen¬ 
to  tentatis  ac  deletis,  abibat  morbus,  ac  re¬ 
vertebatur  sanitas,  non  in  eas  dumtaxat  par¬ 
tes,  quae  remedium  senserant,  verum  in  re¬ 
liquas  omnes,  quantum  cognoscere  fuit  in 
iis  curationibus,  quarum  testis  esse  potui. 

Fateor  meditatione  haec  dignissima  vi¬ 
sa  esse  Gnudio,  et  mihi.  At  donec  arcani 
religione  tegebatur  omnis  haec  medela,  mo¬ 
menti  nihil  datum  erat  inde  colligere  ad 
artis  incrementum.  Decrevi  ergo  per  me 
ipse  experimentis  propriis  rem  aggredi,  et 
caustica  comminisci, in  quibus  virtutem  il¬ 
li  parem  deprehenderem ,  quam  empiricum 
illud  remedium  praestiterat. 

Longum  vero  esset  enumerare  medica¬ 
menta  omnia ,  quorum  periculum  feci ,  iis 
primum  adhibitis,  quae  in  veterum  libris 
legeram,  ne  neglectis  quidem  agyrtarum 
praeceptis.  Porro  quae  demum  invenerim 


desiderio  apprime  respondentia  ,  et  quae  se¬ 
cundum  vota  omnino  successerint  enarrare 
in  secunda  hujusce  meae  disceptationis  par¬ 
te  aggrediar,  ne  diutius  patientia  vestra  ab¬ 
utar,  Collegae  praestantissimi .  Satis  modo 
sit  paucis  dicere,  me  in  ea  nunc  versari  sen¬ 
tentia,  posse  prae  ceteris  praesidiis,  quae  ars 
suppeditat ,  omnino  morbum  teterrimum 
contundi,  ac  reprimi  causticorum  ope,  de 
industria  pro  morbi  genere,  diuturnitate, 
ac  gravitate  identidem  mutatorum.  Verum 
enim  vero  plura  de  hoc  fari  in  praesentia¬ 
rum  non  interest;  sinite  igitur  judicium 
suspendere,  donec  omnia  audiveritis,  quae 
observare  pro  re  nata  contigit ,  atque  inte¬ 
rea  conantem  pro  viribus  medicam  artem 
inventis  sive  novis,  sive  renovatis  augere 
benigno  animo  excipite. 


Die  20.  Martii  1 334* 

NIHIL  OBSTAT 


Pro  Eminentissimo,  et  Reverendissimo  DD. 
CAROLO  CARD  OPPIZZONIO 
Bononiae  Archiep. 

A.  Prof.  Bertoloni  Praes.  Colleg.  Meti.  Cliirurg. 

Die  22.  Martii  l  So/j. 

Annuit  juxta  Art.  307  Constitutionis 
—  Quod  Divina  Sapientia  — 

J.  Minarelli  Rector  Arcliigymnasii . 

Die  l.  Aprilis  1 334* 
IMPRIMATUR 

Leopoldus  Arcliipr.  Pagani  Provic.  Gen. 


.  V.  ev*  .  •■‘.f 

